منو رنجن سین گپتا

منورنجن سین گپتا ، پیدائش: 1898ء - وفات: 3 دسمبر، 1915ء) بنگال سے تعلق رکھنے والے ہندوستان کے مشہور انقلابی اور تحریک آزادی ہند کے کارکن تھے۔  منورنجن سین گپتا 1898ء کو فرید پور ضلع، بنگال پریزیڈنسی (حالیہ بنگلہ دیش)، برطانوی ہندوستان میں پیدا ہوئے۔ طالب علم تھے۔ بنگال کی انقلابی پارٹی جوگانتر میں شامل ہو گئے۔ انہوں نے برطانوی سامراج کے خلاف سرگرمیوں میں حصہ لیا۔ دسمبر 1913ء میں فریدپور سازش کیس میں بحیثیت ملزم گرفتار ہوئے۔ حکومت کی طرف سے مقدمہ واپس لینے پر اپریل 1914ء کو رہا کر دیئے گئے۔ مشہور انقلابی رہنما جتندر ناتھ مکھرجی کی قیادت میں قوم پرستانہ سرگرمیوں مین بھرپور حصہ لیا۔ گارڈن ریچ، بیلیا گھاٹا اور کارپوریشن اسٹریٹ پر کامیاب حملوں میں شریک ہوئے، پولیس سے بچ کر نکلنے میں کامیاب ہوئے اور روپوش ہو گئے۔ 9 ستمبر 1915ء میں اپنے ساتھیوں کے ہمراہ جرمن جہاز ماورک سے مشرقی ساحل کے ایک ویران مقام پر انقلابیوں کے لیے خفیہ طور پر لائے ہوئے ہتھیار اور گولہ بارود اتارنے کے لے  بالاسور (اوڑیسہ) پہنچے۔  بالاسور کے قریب کپاتی پاڈا میں گھات لگا کر پولیس نے ان کو پکڑنا چاہا۔ پولیس سے اس مسلح مقابلے میں جتندر ناتھ مکھرجی اور چٹا پریا راؤ چودھری مارے گئے جبکہ باگھا جتن سخت زخمی ہو گئے جو بعد میں انتقال کر گئے۔ پولیس نے انہیں گرفتار کر کے ان کے اور ان کے ساتھی نریندر داس گپتا کے خلاف ضلع مجسٹریٹ  اور پولیس کے سپاہیوں کے قتل کرنے کی کوشش کے الزام میں مقدمہ چلایا۔ دونوں انقلابیوں (منو رنجن سین گپتا اور نریندر داس گپتا) کو موت کی سزا سنائی گئی۔ 3 دسمبر 1915ء کو بلاسپور جیل میں انہیں پھانسی دے دی گئی۔

حوالہ جات 

1898ء کی پیدائشیں
1915ء کی وفیات
3 دسمبر کی وفیات
بھارتی انقلابی
سزائے موت یافتہ بھارتی شخصیات
برطانوی ہند سے سزائے موت بذریعہ پھانسی پانے والے
بنگالی شخصیات
آزادی ہند کی انقلابی تحریک
بھارتی قاتل قرار شخصیات
برطانوی نوآبادیوں سے سزائے موت یافتہ شخصیات
ہندو-جرمن سازش
ضلع فرید پور کی شخصیات